கேள்வி: மண்டலி வெங்கட கிருஷ்ணராவ் பற்றி தகவல் சொல்.
பதில்: மண்டலி வெங்கட கிருஷ்ணா ராவ் (''Mandali Venkata Krishna Rao'') (ஆகஸ்ட் 4, 1926 - 27 செப்டம்பர், 1997), எம். வி. கிருஷ்ணா ராவ் என்றும் அழைக்கப்படும் இவர்,ஆந்திரப் பிரதேசம் சேர்ந்த அரசியல்வாதியும் அமைச்சரும் ஆவார். 1975 இல் நடந்த முதல் உலகத் தெலுங்கு மாநாடு தலைமை அமைப்பாளராகவும், ஒருங்கிணைப்பாளராகவும் இருந்தார்.
கேள்வி: மண்டலி வெங்கட கிருஷ்ணராவ் - சுயசரிதை பற்றி விளக்கவும்.
பதில்: மண்டலி என்று அழைக்கப்படும் மண்டலி வெங்கட கிருஷ்ணா ராவ், 1926 ஆம் ஆண்டு ஆகஸ்ட் 4 ஆம் தேதி, இந்தியாவின் ஆந்திரப் பிரதேசம், கிருஷ்ணா மாவட்டம் உள்ள கைகலுரு வட்டத்தில் உள்ள பல்லேவாடா கிராமத்தில் பிறந்தார். இவரின் தந்தை வெங்கட்ராமையா கிருஷ்ணா மாவட்டத்தில் உள்ள திவி வட்டத்தில் உள்ள பவதேவரப்பள்ளியில் ஒரு பள்ளி ஆசிரியராக இருந்தார். மண்டலி தனது தொடக்கக் கல்வியை பல்லேவாடா மற்றும் பவதேவரப்பள்ளியிலும், உயர்நிலைப் பள்ளிக் கல்வி அவனிகட்டாவிலும், கல்லூரிக் கல்வியை மச்சிலிப்பட்டணம் உள்ள இந்துக் கல்லூரியிலும் பெற்றார்.
கேள்வி: மண்டலி வெங்கட கிருஷ்ணராவ் - அரசியல் பற்றி விளக்கவும்.
பதில்: இவரது அரசியல் வாழ்க்கை இளம் வயதிலேயேத் தொடங்கியது. வெள்ளையனே வெளியேறு இயக்கம் போது, தேசிய மாணவர் சங்கத்தின் அவனிகட்டா கிளையின் தலைவராகப் பணியாற்றினார். மாபெரும் இயக்கத்திற்குப் பிறகு காங்கிரசு கட்சி தடை செய்யப்பட்டபோது, திவி வட்டத்தின் காங்கிரசு கட்சியின் செயலாளராக கிராமப்புறங்களில் கட்சியை திறம்பட ஒழுங்கமைத்து, அதன் மறைமுக நடவடிக்கைகளில் பங்கேற்றார். 1945ல் மாவட்ட மாணவர் காங்கிரசின் அமைப்புச் செயலாளராக நியமிக்கப்பட்டார். 1948 ஆம் ஆண்டு தில்லியில் நடைபெற்ற ஆசிய மாணவர் மாநாட்டில் அப்போதைய சென்னை மாகாணத்தைப் பிரதிநிதித்துவப்படுத்தினார். 1948-52ல் மாவட்ட இளைஞர் காங்கிரசின் தலைவராகப் பணியாற்றினார். இவர் 1953-56 இல் கிருஷ்ணா மாவட்ட காங்கிரசு கட்சியின் செயலாளராகவும், 1956-58 இல் அகில இந்திய காங்கிரசு கட்சியின் இணைச் செயலாளராகவும் இருந்தார். தனது பிரதேச காங்கிரசு கட்சியின் ஆக்கபூர்வமான பணிக்குழு மற்றும் நிலக்கொடை இயக்கம் குழுவின் அழைப்பாளராகவும் பணியாற்றினார். இவர் 1957 இல் மச்சிலிப்பட்டணம் தொகுதியில் இருந்து மக்களவை (இந்தியா) தேர்ந்தெடுக்கப்பட்டார் மற்றும் 1957-62 வரை நாடளுமன்றத்தில் பணியாற்றினார்.
கேள்வி: மண்டலி வெங்கட கிருஷ்ணராவ் - கௌரவங்கள் பற்றி தகவல் சொல்.
பதில்: கிருஷ்ணா ஆறு மீது புலிகடா-பெனுமுடி இடையே உள்ள சாலைப் பாலத்திற்கு இவரது பெயரிடப்பட்டது. இது 28 மே 2006 அன்று முதல்வர் எ. சா. ராஜசேகர் பொதுமக்களுக்கு திறந்து வைக்கப்பட்டது. “மண்டலி வெங்கட கிருஷ்ணா ராவ் கலாச்சார விருது” 2007 இல் நிறுவப்பட்டது. முதல் முறையாக மலேசிய தெலுங்குச் சங்கத்தின் நிறுவனர் பொதுச் செயலாளர் மதினி சோமா நாயுடுவுக்கு வழங்கப்பட்டது.